39 F'Jum id-Duluri U fl-aħħar rajtek, b'ħarstek lejn is-sema, Waħdek taħt is-salib, siekta, imbikkija; Rajtek imdawra kollok ward u xema' Għaddejja mat-triqat, Ommna Marija l U meta kont għaddej, qabżitli demgħa Xħin rajt it-triq minn tarf sa tarf miksija B'eluf w eluf ta' nies u kien jinstema' Bħal agħa ta' talb, bħal għajta ta' foħrija. Fuqek ta' dawn l-eluf il-barka taqa', Għaliex kull qalb li hawn tinsab, xi darba Ħasset għoqla ta' mrar, għafsa ta' niket; U meta l-ebda tama ma kien baqa' Lejn dik l-imnikkta qalbek tefgħet karba: Int ħennejt u ħarist u l-ilfiq siket. IN MEMORIAM Btifkira għażiża ta' Dr. Ġużċ Bonnici, B.Se.,M.D. Xħin daqqet il-qanpiena li sejħitlek Għal ħajja oħra, int infridt minn magħna. U mitt meta xtaqt tgħix : il-mewt xejnitlek Id-demm di bih żgħużitek bdiet tistagħna. Għal dejjem, f'daqqa, minn idejk waqgfitlek il-pinna bieżla, u l-ħeġġiet kotrana Bħal weraq niexef sfaw fix-xejn: mititlek Il-ħajja sbejħa bħalma jmut… il-għana. Mma taf biżżejjed kemm hi t-triq qalila Mnejn għaddejjin: dell iswed riesaq lejna Jhedded ix-xogħol li ħdimna bi qlubija. Ibqa' għassisna f'dit-taqbida twila, Sakemm ifiġġ ir-rebħ li wisq stennejna Biex Malta, kif xtaqt int, issir Maltija. Ġużi OHRTOUTI.